google/wiki40b huggingface dataset:
विद्युत प्रदायी

विद्युत शक्ति के किसी स्रोत को सामान्य रूप से विद्युत प्रदायी या 'विद्युत प्रदायक' या 'पॉवर सप्लाई' कहा जाता है। यह शब्द अधिकांशतः वैद्युत शक्ति आपूर्ति के सन्दर्भ में ही प्रयुक्त होता है; यांत्रिक शक्ति के सन्दर्भ में यह बहुत कम प्रयुक्त होता है; अन्य उर्जा के सन्दर्भ में लगभग इसका कभी भी उपयोग नहीं होता।.
तकनीकी रूप से पॉवर सप्लाई एक एक ऐसा उपकरण है जो किसी एक प्रारूप (वोल्टेज, आवृति, एसी/डीसी) की विद्युत उर्जा के स्रोत से शक्ति/उर्जा लेकर किसी दूसरे उपकरण (जिसे लोड कहते हैं) के लिये आवश्यक प्रारूप में विद्युत उर्जा उपलब्ध कराती है। उदाहरण के लिये मोबाइल को चार्ज करने के लिये प्रयुक्त कोई पावर सप्लाई किसी २३० वोल्ट, ५० हर्ट्ज के एसी स्रोत से विद्युत उर्जा लेकर लगभग ४ वोल्ट डीसी उपलब्ध कराती है जिसे मोबाइल से जोड़ देने से वह लगभग १५० मिली एम्पीयर विद्युत धारा लेकर अपनी बैटरी को आवेशित कर लेता है। वास्तव में इसे "शक्ति आपूर्ति" कहने की अपेक्षा "शक्ति परिवर्तक" (Power Converter) कहना अधिक सार्थक है।

विद्युत शक्ति आपूर्ति

वोल्टेज रेगुलेटर, कम्प्यूटर की पॉवर सप्लाई, टीवी की पॉवर सप्लाई, इन्वर्टर, वेल्डिंग की शक्ति आपूर्ति, अनवरत शक्ति आपूर्ति (यूपीएस्), बैटरी, कृत्रिम उपग्रह की शक्ति आपूर्ति, मोबाइल फोन की शक्ति आपूर्ति, प्रयोगशाला में प्रयोग आने वाली शक्ति आपूर्ति आदि
भारत में महिला स्वास्थ

भारत में महिला स्वास्थ को कई संकेतकों के संदर्भ में परीक्षण कर सकते हैंं, जो भौगोलिक, सामाजिक आर्थिक खड़े और संस्कृति श्रेणी में हो सकते हैंं।
 महिला का स्वास्थ्य एक महत्वपूर्ण कारण है जो मानव कल्याण और आर्थिक विकास में योगदान देता है।
वर्तमान में, भारत में महिलाओं के स्वास्थ्य समस्ये अनेक है जो की भारत के अर्थव्यवस्था के उत्पादन को प्रभावित भी करती हैं।

स्वास्थ्य देखभाल पर भारत में लिंग पूर्वाग्रह

संयुक्त राष्ट्र भारत को मध्य आय वाले देश के रूप में स्थान देता है। लिंग असमानता में विश्व आर्थिक मंच भारत को सबसे पिछड़े देशो में गिनता है| शादी के दायित्वों के कारण भारत में महिलाओं को परिवार के लिए कम मूल्यवान माना जाता है। हालांकि अवैध है यह भारत में पर भारतीय सांस्कृतिक मानदंड अक्सर पति के परिवार को दहेज का भुगतान करने के लिए मजबूर करते हैं। यह वित्तीय बोझ लिंग में अंतर डालता है और परिवारों के बालक की तरफ प्रसत्साहित करता है|

भारत की स्वास्थ्य सेवा प्रणाली में समस्याएं

21 वीं शताब्दी में भारत की स्वास्थ्य सेवा में स्वास्थ्य पेशेवरों की कमी है| शहरी क्षेत्रों में स्वास्थ्य देखभाल प्रणाली में अत्यधिक केंद्रित है पर गांवो में यह विपरीत है। गावों में यह भी पाया गया है की बहुत लोग जो अपने आप को चिकित्सक बताते है वो असल में नहीं है|
2005 में भारत में राष्ट्रीय ग्रामीण स्वास्थ्य मिशन (एनआरएचएम) अधिनियमित लाया गया|इसके कुछ पूर्व शर्त शिशु मृत्यु दर और मातृ मृत्यु दर कम करना है|
कर्नल

कर्नल (/ˈk{{{2}}}nəl/) ब्रिगेडियर और जनरल ऑफिसर रैंक के नीचे एक वरिष्ठ सैन्य अधिकारी रैंक है। हालांकि, कुछ छोटे सैन्य बलों में, जैसे कि मोनाको या वेटिकन में कर्नल सर्वोच्च रैंक है। इसका उपयोग कुछ पुलिस बलों और अर्धसैनिक संगठनों में भी किया जाता है।
हमारी अधूरी कहानी

कहानी

यह कहानी वसुधा प्रसाद (विद्या बालन) बस्तर जिले से 15 किलो मीटर दूर बस से उतरती है। वह कुछ कदम चल कर गिर जाती है।
इसके बाद कहानी पीछे होती है। जब वसुधा एक जगह कार्य करती रहती है। उसका पति पाँच वर्षों से लौटा नहीं रहता है। वह उसकी प्रतीक्षा करती रहती है। एक दिन उसके कार्यस्थल पर आरव रूपरेल (इमरान हाशमी) आता है। वह उस होटल की अग्निशमन क्षमता देखने हेतु दिखावटी आग लगाता है। इसके बाद वसुधा उसे बचाने के लिए आती है। वह वसुधा को दुबई में नौकरी का एक विकल्प देता है। लेकिन वह आरव को मना कर देती है। उसके बाद उसे पता चलता है। हरी राजकुमार राव पाँच अमेरिकी पत्रकारों को मार चुका है। अपने बच्चे के भविष्य के लिए वसुधा आरव की बात मान जाती है और दुबई जाती है।
आरव वसुधा से प्यार करने लगता है। वह उसे अपनी माँ से मिलवाता है। उसके बाद उसकी माँ उन दोनों को एक होने को कहती है। इसके बाद दोनों कुछ प्रेम के क्षण आपस में व्यतीत करते हैं। इसके बाद आरव उसे तलाक के कागजात देता है और वसुधा हरी के पास तलाक लेने जाती है। वह इस बात को जानकार बहुत क्रोधित हो जाता है। इसके बाद उसे पुलिस पकड़ लेती है। उसके बाद वसुधा आरव को हरी को बचाने के लिए कहती है। आरव मुख्यमंत्री से मिल कर जानता है की उसने स्वयं ही गुनाह कबूला है। वसुधा आरव से विवाह के लिए मना कर देती है। उसे लगता है की हरी बेकसूर है। वह बस्तर में जाता है और हरी के बेगुनाह होने का सबूत खोजता है। वह दयाल से मिलता है। जो हरी को बेकसूर कहता है। उसके बाद वह मुंबई वापस लौट जाता है। आरव उसी समान फूल की गंध को सूँघता है जो वह वसुधा से पहले मिलने के दिन सूंघा था। वसुधा आरव के मौत की खबर सुनती है। वसुधा हरी को छोड़ देती है, जो उसे दो वर्षों तक ढूँढता रहा।
उसके बाद वर्तमान में यह पता चलता है की बस में जो थी वह वसुधा है और वह आरव के पास जाती है। जहाँ उसकी मौत हुई थी। आखिरी में हरी वसुधा के राख़ को बस्तर के जंगलों में फेक देता है। और कहानी समाप्त हो जाती है।
आपस का मज़ाक

आपस का मज़ाक ऐसे लतीफ़े या व्यंग्य को कहा जाता है जिसका व्यंग्य केवल उन्हीं लोगों को समझ आये जो किसी विशेष समुदाय, पेशे या अन्य गुट से सम्बन्ध रखते हैं। किसी अन्दर के लतीफ़े को समझने के लिए उस सन्दर्भ की आवश्यकता होती है जो उस समुदाय के पास हो। ऐसे चुटकुले इन समुदायों में जोड़ने में काम आते हैं लेकिन इनकी वजह से अन्य लोग अपने आप को इन समुदायों से बहिष्कृत अनुभव कर सकते हैं।

अन्य भाषाओँ में

"आपस के मज़ाक" को अंग्रेज़ी में "इन जोक" (in joke) या "इनसाइड जोक" (inside joke) कहते हैं।
चंद्रगुप्त विद्यालंकार

प्रमुख रचनाएँ

गोरा, बचपन, संदेह, भय का राज्य, मास्टर जी, तीन दिन आदि।
विभेद

मूल

== अन्य अर्थ ==पूर्वधारणा की व्यवहारात्मक अभिव्रत्ति विभेद है।
पाटीदारी

''पाटीदारी'' बोली , जो मध्यप्रदेश के निमाड़ स्थित बावन खेड़ा के पाटीदार समुदाय द्वारा बोली जाने वाली बोली है। इस बोली की लिपि देवनागरी है और यह गुजराती भाषा से काफी मिलती-जुलती है। पाटीदारों के अनुसार यह [गुजराती]] का ही एक टूटा-फूटा रूप है, जिसमें 17वीं सदी में गुजरात से भागे पाटीदारों द्वारा कुछ थोड़ा अंतर प्रतिपादित किया गया। इसका अपना कोई लिखित साहित्य अभी तक उपलब्ध नहीं है किंतु मौखिक साहित्य की इसमें भरमार है, जिसे पाटीदारों द्वारा अपने सामुदायिक कार्यक्रमों यथा शवयात्रा, विवाह, गम्मत आदि में गाया अथवा सुनाया जाता है। इसमें बच्चों के लिए मनोरंजक कथाओं का भी विपुल भंडार है , जिसे पाटीदारी में वार्ता कहा जाता है।
आर्द्रा तारा

महानोवा होने की सम्भावना

खगोलशास्त्री मानते हैं के आर्द्रा केवल १ करोड़ साल की आयु का है लेकिन अपने अत्यधिक द्रव्यमान की वजह से तेज़ी से अपने जीवनक्रम से गुज़र रहा है। वैज्ञानिक अनुमान लगते हैं के यह कुछ ही लाखों वर्षों में भयंकर विस्फोट के साथ महानोवा (सुपरनोवा) बन जाएगा। ऐसा भी संभव है के यह पिछले ६०० वर्षों के अन्दर फट चुका हो, लेकिन उसका प्रकाश हम तक पहुँचते-पहुँचते सैंकड़ों साल गुज़र सकते हैं। इस समय जो आद्रा हम आसमान में देखते हैं वह ६४० वर्ष पुरानी छवि है। जब आर्द्रा फटेगा तो इसके पीछे एक २० किमी के व्यास का न्यूट्रॉन तारा रह जाएगा।

अन्य भाषाओं में

आर्द्रा को अंग्रेज़ी में "बीटलजूस" (Betelgeuse) और मराठी में "काक्षी" कहा जाता है। इस तारे के हिन्दी नाम "आर्द्रा" का मतलब होता है "नम" (यानि हल्का गीला) और यह नाम "रूद्र" (शिवजी का नाम) से सम्बन्ध रखता है।
फेलिन इन्फेक्सियस पेरिटोनाइटिस

फेलिन इन्फेक्सियस पेरिटोनाइटिस एक विषाणु है।
सामाजिक समालोचना

जिस समालोचना में किसी समाज की बुरी परिस्थितियों के कारणों की समीक्षा की गयी हो उसे सामाजिक समालोचना (social criticism) कहते हैं।
पंचाल

व्यवसाय

गुजरात के पांचाल समुदाय सिद्धांत देवता के रूप में भगवान विश्वकर्मा के अनुयायी किया गया है। पांचाल और संबंधित अंतिम नाम द्वारा अभ्यास के पेशे के कुछ नीचे दिए गए हैं: 
बढ़ईगीरी: 
गुर्जर सुतार (उर्फ Suthar). आम उपयोग में अंतिम नाम पांचाल, Suthar, मिस्त्री, वाडिया, पित्रोदा, Songhadia, Gajjar 
ब्लैक स्मिथ के रूप में पांचाल, Luhar lastname के साथ Luhar के रूप में जाना जाता है। 
मंदिरों, लकड़ी और पत्थर की नक्काशी के निर्माण के साथ संबंधित, मिट्टी और सिरेमिक उत्पादों निकाल दिया. 
पांचाल रथ, घोड़े carriages, फर्नीचर, घर के निर्माण और कृषि उपकरणों की जरूरतों के लिए catered. वे पशु चालित पानी उठाने के पहिया से संक्रमण के लिए डीजल इंजन और बिजली पानी पंप सिंचाई के लिए अब इस्तेमाल किया जा रहा का उपयोग देखा है। उद्यमी पांचाल डिजाइन विकसित और निर्मित विभिन्न भागों, विधानसभाओं और सूती कपड़ा मिलों के लिए उप असेंबलियों. वे bobbins के उत्पादन में लगे हुए किया गया, शटल, lattices, बुनाई और रंगाई और विरंजन, करघे बुनाई, ड्रिलिंग रिसाव, जल पंपों, खराद मशीन, ड्रिलिंग मशीन और हाथ उपकरण के लिए करघे उपकरणों के सहायक आइटम. Draughtsman, डिजाइन इंजीनियर, आर्किटेक्ट और दुकान के फर्श और निर्माण पर्यवेक्षकों: औद्योगीकरण पांचाल के साथ इस तरह के रूप में तकनीकी व्यवसायों को अपनाया. अंतिम नाम पांचाल विश्वकर्मा, ब्रह्मांड के निर्माता के लिए पर्याय है। सहज पांचाल की प्राकृतिक रचनात्मक और तकनीकी कौशल स्वीकार किए जाते हैं।
रामसर घोषणापत्र

संयुक्त राज्य के फोरिडा का इवरग्लैडस, सबसे बड़ा आर्द्रभूमि पानी से संतृप्त (सचुरेटेड) भूभाग को आर्द्रभूमि (wetland) कहते हैं। कई भूभाग वर्षभर आर्द्र रहते हैं और अन्य कुछ विशेष मौसम में। जैवविविधता की दृष्टि से आर्द्रभूमियाँ अंत्यंत संवेदनशील होती हैं। विशेष प्रकार की वनस्पतियाँ ही आर्द्रभूमि पर उगने और फलने-फूलने के लिये अनुकूलित होती हैम्। ईरान के रामसर शहर में १९७१ में पारित एक अभिसमय (convention) के अनुसार आर्द्रभूमि ऐसा स्थान है जहाँ वर्ष में आठ माह पानी भरा रहता है। रामसर अभिसमय के अन्तर्गत वैश्विक स्तर पर वर्तमान में कुल १९२९ से अधिक आर्द्रभूमियाँ हैं।.
खं

खं देवनागरी व्यंजन के ख वर्ण का एक अक्षर है।
नज़ीर अकबराबादी

नज़ीर अकबराबादी (१७४०–१८३०) १८वीं शदी के भारतीय शायर थे जिन्हें "नज़्म का पिता" कहा जाता है। उन्होंने कई ग़ज़लें लिखी, उनकी सबसे प्रसिद्ध व्यंग्यात्मक ग़ज़ल बंजारानामा है।
नज़ीर आम लोगों के कवि थे। उन्होंने आम जीवन, ऋतुओं, त्योहारों, फलों, सब्जियों आदि विषयों पर लिखा। वह धर्म-निरपेक्षता के ज्वलंत उदाहरण हैं। कहा जाता है कि उन्होंने लगभग दो लाख रचनायें लिखीं। परन्तु उनकी छह हज़ार के करीब रचनायें मिलती हैं और इन में से ६०० के करीब ग़ज़लें हैं।
आप ने जिस अपनी तमाम उम्र आगरा में बिताई जो उस वक़्त अकबराबाद के नाम से जाना जाता था।
गैम्बलर (1971 फ़िल्म)

संक्षेप

राजा (देव आनन्द) को बहुत कम उम्र में उसकी माँ द्वारा त्याग दिया गया था। उसे मास्टर (जीवन), आपराधिक डॉन और ताश के पत्ते का जुआरी पालता है। वह चाहता है कि राजा उसके साथ कमीशन के आधार पर काम करना जारी रखे। राजा वह सब सीखता है जो ताश खेलने के बारे में सीखा जा सकता है और मास्टर के साथ काम करना छोड़ देता है, और अपने आपका का काम शुरू करता है। 
इसमें वह काफी हद तक सफल होता है, और जल्द ही अमीर हो जाता है। उसे सुंदर चन्द्रा गंगारामा से प्यार हो जाता है, और वह उससे शादी करना चाहता है। लेकिन उसके पिता चाहते हैं कि वह यू. के. राम मेहता से शादी करे। इससे पहले कि राजा इस गठबंधन के खिलाफ कुछ कर या कह सके, उस पर मास्टर की हत्या का आरोप लग जाता है। राजा का जीवन अदालत में खुलता है जहां उसे अपने अतीत और अपने माता-पिता के बारे में पता चलता है।
कोलंबस ब्लू जैकेट

कोलंबस ब्लू जैकेट, एक प्रसिद्ध आइस हॉकी टीम है, जो कोलंबस में आधारित है। वे नैशनल हॉकी लीग में खेलते हैं।
फोर्ट विलियम

फोर्ट विलियम की प्रेसीडेंसी

ईस्ट इंडिया कम्पनी ने सन् 1698 ई0 में 3 गांव जोकि कालाीकट,गोविन्दपुर और सूतानुती थे को जमीदारी मे प्राप्त किया था और यहीं पर फोर्ट विलियम का निर्माण हुआ था। इसके प्रथम प्रेसिडेंट चाल्सर् आयर फोर्ट विलियम थे। आधुनिक समय मे यह कोलकाता नगर कहलाता है जिसकी स्थापना जार्ज चारनौक ने किया। 
लार्ड वेलेजली के समय में यहाँ भारतीय नागरिक सेवा में भर्ती हुए युवकों को प्रशिक्षित किया जाता था।
वेदना

वेदना का अर्थ होता है दर्द।

संबंधित शब्द

वेदना का अर्थ है दुख पर विशेष रूप से वेदना शब्द को प्रयोग उस समय किया जाता हे जब कोई प्रेमी अपने प्रियतम की चाहत में तरसता है और उस समय दुख का वर्णन के लिये वेदना शब्द का प्रयोग करते है।
लाल गले वाला तीतर

व्यवहार

यह पक्षी ६ से १२ के झुण्ड में रहता है और डराये जाने पर पास के पेड़ों की शाखाओं पर बैठ जाता है। इसकी बोली की आसानी से नकल हो जाती है और अगर झुण्ड बिखर गया हो तो उसे इसकी बोली से आसानी से वापस बुलाया जा सकता है। इसी वजह से नेपाल के लेपचा इसका शिकार करते समय इसको अपने पास बुला पाते हैं। इसका घोंसला ज़मीन पर बिछा सूखी पत्तियों का ढेर ही होता है।

आवास

यह पक्षी बांग्लादेश, भूटान, चीन, भारत, लाओस, म्यानमार, नेपाल, थाइलैंड तथा वियतनाम में पाया जाता है। यह पहाड़ों की तलहटी में ही रहना पसन्द करता है और कम ही ६००० फ़ीट से ज़्यादा की ऊँचाई में देखा जाता है।

आहार

यह पक्षी छोटे कीड़े-मकोड़े, घोंघे, बीज और छोटे फल खाता है। ज़मीन में पड़ी सूखी पत्तियों को कुरेदकर यह कीड़ों की तलाश करता है।
पुत्तिंगल मंदिर हादसा, केरल

हादसा

सुबह 3 बजे के करीब मंदिर में एक समारोह के दौरान आतिशबाज़ी की जा रही थी जिसे देखने के लिए मैदान पर 10 हज़ार से ज्यादा लोग मौजूद थे। इसी दौरान चिंगारियां पास के गोदाम तक पहुंच गई यहाँ गुरुवार को केरल में नववर्ष (विशु)के मौके के लिए पटाखों का ढेर रखा हुआ था। हादसे का असर डेढ़ किलोमीटर की दूरी तक पड़ा। मारे गए लोगों में आम पुरूषों और महिलाओं के अलावा पुलिस अधिकारी भी शामिल थे।

बचाव

भारतीय नौसेना द्वारा कोच्चि स्थित दक्षिण नौसेना कमान(नेवल कमांड) मुख्यालय से एक डोर्नियर परिवहन विमान और चिकित्सा दल के साथ बचाव के परिवहन के लिए दो हेलीकाप्टरों को भी भेजा गया। घायलों को जिले के तथा पास ही में स्थित तिरूवनंतपुरम के विभिन्न अस्पतालों में भर्ती कराया गया।

प्रतिक्रियाएं

प्रधानमंत्री नरेंद्र मोदी ने ट्वीट कर बताया कि वह वहां जाएंगे। उन्होंने मृतकों के परिजनों के लिए 2 लाख और घायलों को 50 हजार देने की घोषणा की है। इसके साथ ही उन्होंने वायुसेना और नौसेना को घटना स्थल पर फौरन जाने आदेश भी जारी कर दिए हैं।
सचिन ने ट्वीट किया, "कोल्लम मंदिर में हुए हादसे से हिल गया हूं। पीड़ितों के साथ मेरे विचार और प्रार्थनाएं। भगवान इससे उबरने के लिए मनोबल व शक्ति दें।"
सोनिया ने अपनी प्रतिक्रिया व्यक्त करते हुए कहा, "दिवंगत आत्माओं की शांति और घायलों की सलामती की प्रार्थना कर रही हूँ। मैंने सरकार से पर्याप्त और तत्काल राहत के उपाय सुनिश्चित करने के लिए कहा है।"
राहुल ने ट्वीट कर के कहा, "कोल्लम के पुत्तिंगल मंदिर में विनाशकारी आग की खबर सदमे जैसी है। मेरी प्रार्थना उन लोगों के साथ हैं, जिन्होंने इस त्रासदी में अपने प्रियजनों को खोया है।"
आंध्रप्रदेश के मुख्यमंत्री एन चंद्रबाबू नायडू ने केरल के कोल्लम में एक मंदिर में हुई आग लगने की घटना पर गहरा दुख और अफसोस जाहिर किया है।
टार्च

टार्च एक प्रकार का यन्त्र होता है, जिसमे एक ओं /ऑफ स्विच होता है। इसमें आगे की तरफ एक LED लेकर ४ LEDs तक लगी होती हैं। जब स्विच ओं होता है तब LEDs जलती है और जब ऑफ होता है तब LEDs ऑफ मतलब बंद हो जाती है।  
टोर्च मैं अलग-अलग रंगों की LED लाइट्स भी होती है।
खलील जिब्रान

खलील जिब्रान (Khalil Gibran (/dʒɪˈbrɑːn/; पूरा अरबी नाम : Gibran Khalil Gibran, अरबी: جبران خليل جبران‎ / ALA-LC: Jubrān Khalīl Jubrān or Jibrān Khalīl Jibrān) ( 6 जनवरी, 1883 – 10 जनवरी, 1931) एक लेबनानी-अमेरिकी कलाकार, कवि तथा न्यूयॉर्क पेन लीग के लेखक थे। उन्हें अपने चिंतन के कारण समकालीन पादरियों और अधिकारी वर्ग का कोपभाजन होना पड़ा और जाति से बहिष्कृत करके देश निकाला तक दे दिया गया था। आधुनिक अरबी साहित्य में जिब्रान खलील 'जिब्रान' के नाम से प्रसिद्ध हैं, किंतु अंग्रेजी में वह अपना नाम खलील ज्व्रान लिखते थे और इसी नाम से वे अधिक प्रसिद्ध भी हुए।

परिचय

खलील जिब्रान 6 जनवरी 1883 को लेबनान के 'बथरी' नगर में एक संपन्न परिवार में पैदा हुए। 12 वर्ष की आयु में ही माता-पिता के साथ बेल्जियम, फ्रांस, अमेरिका आदि देशों में भ्रमण करते हुए 1912 में अमेरिका के न्यूयॉर्क में स्थायी रूप से रहने लगे थे।
बोस्टन नगर में उन्होंने बालकों के एक पब्लिक स्कूल में ढ़ाई वर्ष तक शिक्षा प्राप्त की। तदुपरांत एक रात्रि के स्कूल में वर्ष भर पढ़ते रहे। फिर वह लेबनान में 'मदरस्तुल हिकमत' नामक एक उच्च कोटि के विद्यालय में शिक्षा प्राप्त करने के लिये चले गए। वहाँ शिक्षा प्राप्त करके वह सीरिया तथा लेबनान में ऐतिहासिक स्थानों की सैर करते हुए १९०२ ई. में लेबनान से वापस चले गए। वह अपने परिवारवालों से बड़ा प्रेम करते थे। इसी कारण १९०२ ई. में अपनी बहिन, १९०३ ई. में अपने भाई तथा तीन मास उपरांत ही अपनी माँ के र्स्वगवास से उन्हें बड़ा शोक हुआ। इन पारिवारिक दु:खों की अनुभूति तथा अपने मितभाषी स्वभाव के कारण वे अपने विचारों के जगत् में ही विचरण करते रहते थे। चित्रकला से उन्हें बड़ी रुचि थी। जब बच्चे उन्हें बातों में लगाना चाहते, वे ऐसी अद्भुत बातें छेड़ देते कि वे यह समझने पर विवश हो जाते कि कोई बड़ा ही विचित्र बालक है। १९०८ ई. में उनहोंने पेरिस की फाइन आर्टस् एकेडमी में मूर्तिकला की शिक्षा प्राप्त की। पेरिस से लौटकर वे न्यूयार्क में निवास करने लगे किंतु वे हर वर्ष अपने परिवारवालों के पास कुछ समय व्यतीत करने के लिये बोस्टन जाया करते थे। वहीं वे शांतिपूर्वक चित्रकला में अपना समय व्यतीत करते।
उनके जीवन की कठिनाइयों की छाप उनकी कृतियों में भी वर्तमान है जिनमें उन्होंने प्राय: अपने प्राकृतिक एवं सामाजिक वातावरण का चित्रण किया है। आधुनिक अरबी साहित्य में उन्हें प्रेम का संदेशवाहक माना जाता है। अंग्रेजी में अनूदित उनकी कृतियाँ बड़ी प्रसिद्ध हो चुकी है।
फ़्योदोर दोस्तोयेव्स्की

जीवन-परिचय

दोस्तोयेव्स्की का जन्म मॉस्को में हुआ था। १८३७ में उनकी मां का आकस्मिक निधन हो गया जब वे १५ वर्ष के थे। उसी समय उन्होने निकोलायेव मिलिट्रि स्कूल में प्रवेश लिया।
सार्वजनिक वितरण प्रणाली

अवलोकन

केंद्र और राज्य सरकारों ने पीडीएस को विनियमित करने की जिम्मेदारी साझा की है। केंद्रीय सरकार खरीद, भंडारण, परिवहन, और अनाज के थोक आवंटन के लिए जिम्मेदार है, जबकि राज्य सरकारों को उचित मूल्य की दुकानों (FPSs) के स्थापित नेटवर्क के माध्यम से उपभोक्ताओं तक इसके वितरण की जिम्मेदारी है। राज्य सरकारों को आवंटन और गरीबी रेखा से नीचे के परिवारों की पहचान, राशन कार्ड जारी करने, पर्यवेक्षण और FPS के कामकाज की निगरानी सहित परिचालन की जिम्मेदारियों भी हैं। पीडीएस योजना के तहत गरीबी रेखा से नीचे के प्रत्येक परिवार हर महीने 35 किलोग्राम चावल या गेहूं के लिए पात्र है, जबकि गरीबी रेखा से ऊपर एक घर मासिक आधार पर 15 किलो खाद्यान्न का हकदार है।

सार्वजानिक वितरण प्रणाली की दुकानें

एक सार्वजनिक वितरण दुकान, को उचित मूल्य की दुकान (एफपीएस) के रूप में जाना जाता है, भारत के सार्वजनिक वितरण, भारत सरकार द्वारा स्थापित प्रणाली है जो गरीबों को रियायती मूल्य पर राशन वितरित करती है, का एक हिस्सा है। स्थानीय स्तर पर इनको "राशन की दुकानों के रूप में जाना जाता है" और मुख्यत: बाजार मूल्य से कम पर गेहूं, चावल, मिट्टी का तेल और चीनी व अन्य आवश्यक वस्तुओं को यहं बेचा जाता है। इन्हें खरीदने के लिए एक राशन कार्ड (गुलाबी कार्ड) होना आवश्यक है।भारत के पास 5 लाख दुकानों का दुनिया का सबसे बड़ा वितरण नेटवर्क है। 
राशन प्रणाली का प्रयोग 1940 में बंगाल भुखमरी के बाद से किया जा रहा है।

ऑपरेशन ब्लैक

14 अक्टूबर 2013 को आज तक पर सार्वजनिक वितरण प्रणाली पर ऑपरेशन ब्लैक नामक एक स्टिंग आपरेशन किया। इससे पता चला कि कैसे वितरण उचित मूल्य की दुकानों के बजाय मिलों तक पहुंच जाता है। दिलचस्प बात यह है कम्प्यूटरीकरण के माध्यम से सभी दस्तावेज ठीक हैं। 
एनडीटीवी ने एक शो किया जिसमें यह दिखाया गया कि कैसे छत्तीसगढ़ खाद्य विभाग ने अपनी टूटी प्रणाली को ठीक किया और अनाज के लीकेज को 2009-10 में लगभग 10% कर दिया जो 2004-5 में लगभग 50% था।
सार्वजनिक वितरण प्रणाली पर शोध से पता चलता है (जैसा कि इन दो कार्यक्रमों में दिखा ) कि उसकी स्थिति देश भर में काफी भिन्न है।
मौगंज विधानसभा निर्वाचन क्षेत्र

See Also

मउगंज
मौलाना रहमतुल्ला कैरानवी

मौलाना रहमतुल्ला कैरान्वी मोहल्ला दरबार कलां , कैराना जिला मुज़फ्फर नगर में सं १८५४ में पैदा हुए , 12 साल की उम्र में कुरआन हिफ़्ज़ किया इसके बाद आगे की पढाई के लिए दिल्ली में मौलाना मुहम्मद हयात खान के मदरसे में दाखिला लिया , वहां से फ़ारिग़ होने के बाद लखनऊ में मुफ़्ती सादुल्ला साहब के मदरसे में पढाई जारी राखी
जी शिवरामकृष्णमूर्ति

जी शिवरामकृष्णमूर्ति  को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये आंध्र प्रदेश राज्य से हैं।
पारसमणिनाथ मंदिर

घटनाओं

साल 2017 मार्च के महीने में  नवाह कीर्तन [3][3][3][./Parasmaninath_Temple#cite_note-3 [3]][3][3][3][2][1](भजन) 9 दिनों के लिए आयोजित किया गया था, जिसमें 251 कुमारि कन्या कलश यात्रा के लिए उपस्थित थी
राजकीय पालीटेक्निक सोरों कासगंज

सुविधाएँ

यह कॉलेज लगभग २५ एकड मै फैला हुआ है। इसका अपना खुद का इमारत, प्रशासनिक भवन, प्रयोगशाला, कर्मशाला, मैकेनिकल खण्ड इत्यादि है। इसका अपना खुद का हास्टल भी है लेकिन वो अस्थायी रूप से पुलिस लाइन के अधिन है। खेल का मैदान भी काफी बडा है।

परिवहन

कॉलेज सडक व रेलमार्ग से अच्छे प्रकार से जुडा हुआ है। सोरों शूकरक्षेत्र (SRNK) रेलवे स्टेशन जो यहॉ का मुख्य रेलवे स्टेशन है मात्र १.५ किमी की दुरी पर स्थित है तथा कासगंज यहॉ से मात्र १६ किमी दूरी पर है जो जिला मुख्यालय भी है। यहाँ पर ज्यादातर छात्र पूर्वांचल या जौनपुर जिले से हैं।
मवक्यर्वत विधानसभा निर्वाचन क्षेत्र

मवक्यर्वत विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक रेनिकटोन लिंगदोह तोंगखर हैं।
संजीवनी बिहार,

संजीवनी बिहार  पाक्षिक समाचार पत्र है। इसके संपादक है संजीव कुमार सिंह। संपादक महाकवि आरसी प्रसाद सिंह के पैतृक गांव एरौत अब आरसीनगर के रहने वाले है। पत्रकारिता के क्षेत्र में लोहा माने जाने वाले संजीव कुमार सिंह ने संजीवनी बिहार नाम की इस पाक्षिक समाचार पत्र का शुभारम्भ वर्ष 2016 में किया। तबसे यह समाचार पत्र अपने प्रकाशन को लगातार जारी रखे हुये है। बिहार राज्य की विभिन्न खबरों को प्रकाशित कर यह समाचार के क्षेत्र में संजीवनी का कार्य अवश्य कर रहीं है।
चुकंदर

खाने में प्रयोग

विश्व के कई स्थानों में चुकंदर की जामुनी जड़ को कच्चा, उबालकर या भूनकर खाया जाता है। इसे अकेले या अन्य सब्ज़ी के साथ खाया जा सकता है, और इसका अचार भी डाला जाता है। भारतीय खाने में इसे महीन काटकर और हलका-सा पकाकर मुख्य खाने के साथ खाया जाता है। चुकंदर के पत्तों को भी खाया जाता है, इनका प्रयोग आहार में कच्चा, उबालकर या भाप-देकर होता है। चुकंदर लोहा, विटामिन और मिनरलस का बहुत ही अच्छा श्रोत है इसीलिए चुकंदर का  औषधीय उपयोग अधिक किया जाता है|
बी4यू मूवीज़

बी4यू मूवीज़, एक बॉलीवुड फिल्म डिजिटल टीवी चैनल है। यह 8 विभिन्न उपग्रहों तथा अमेरिका, ब्रिटेन, यूरोप, मध्य पूर्व, अफ्रीका, मॉरीशस, कनाडा और भारत सहित 100 से अधिक देशों में उपलब्ध है यह चैनल बी4यू ग्रुप,जिस पर लक्ष्मी मित्तल, किशोर लुल्ला और गोकुल बिनानी का स्वामित्व है, का हिस्सा है।
जयंती नटराजन

प्रारंभिक वर्ष

जयंती नटराजन का जन्म तमिलनाडु में एक मुदालियर परिवार में हुआ था। उनके दादा एम.बक्थवत्सलम एक प्रमुख कांग्रेसी नेता थे और 1963 से 1967 के बीच तमिलनाडु के मुख्यमंत्री थे। जयंती ने कानून का अध्ययन किया और मद्रास में अपनी वकालत करने लगीं. अपने क़ानूनी अभ्यास के अतिरिक्त वे अखिल भारतीय महिला सम्मेलन और कानूनी सहायता बोर्ड जैसे कई सामाजिक संगठनों के लिए निःस्वार्थ काम भी करती रही हैं।

कांग्रेस में बिताए वर्ष

उनका राजनीतिक करियर, 1980 के दशक में राजीव गांधी की उनपर नजर पड़ने के साथ शुरू हुआ। वे पहली बार 1986 में राज्यसभा के लिए चुनी गईं और 1992 में फिर से चुनकर आईं.

तमिल मानिला कांग्रेस

90 के दशक में जयंती नटराजन और तमिलनाडु के अन्य नेता जो नरसिम्हा राव से नाखुश थे, उन्होंने पार्टी छोड़ने का निर्णय किया। उन्होंने जी के मूपनार के नेतृत्व तमिल मानिला कांग्रेस की स्थापना की। जयंती नटराजन ने राज्यसभा से इस्तीफा दे दिया और 1997 में टीएमसी सदस्य के रूप में दोबारा चुनी गईं।
टीएमसी तमिलनाडु में द्रविड़ मुनेत्र कषगम के साथ जुड़ी थी और केंद्र में संयुक्त मोर्चा सरकार का हिस्सा थी। जयंती नटराजन को 1997 में कोयला, नागरिक उड्डयन और संसदीय कार्यों का राज्य मंत्री नियुक्त किया गया।
उनका बेटा एक पेशेवर वकील है।
उत्तराखण्ड सूपर लीग

इतिहास

मार्च २०१६ में ही 'उत्तराखंड एडवेंचर स्पोर्ट्स प्राइवेट लिमिटेड' ने यह घोषणा की थी की वह अखिल भारतीय फुटबॉल महासंघ और उत्तराखंड राज्य फुटबॉल एसोसिएशन की मंज़ूरी से उत्तराखंड राज्य में एक फुटबॉल लीग शुरू करेगी। वीरेंदर सिंह रावत को इस लीग का तकनीकी निदेशक नियुक्त किया गया, जबकि सेवानिवृत्त भारतीय फुटबॉल खिलाड़ी बाईचुंग भूटिया को इसका ब्रांड एम्बेसडर बनाया गया।
जून २०१६ तक बोली प्रक्रिया के माध्यम से सभी १४ टीमों का निर्धारण हो चुका था। १० जुलाई २०१६ से इस लीग के पहले संस्करण की शुरुआत होने की भी घोषणा रावत ने की थी।
९ अगस्त २०१६ को, पहले संस्करण की समाप्ति पर नैनीताल एफ.सी. लेक्स को ३-२ से हराकर पौड़ी प्लाटून्स पहले विजेता के रूप में उभरा।

प्रतियोगिता प्रारूप

प्ररियोगिता में 'फाइनल राउंड्स' से पहले दो राउंड होते हैं। इंडियन सुपर लीग की तरह ही, सभी चौदह टीमों को सात-सात टीमों के दो समूहों में विभाजित किया जाता है। पहले राउंड में प्रत्येक टीम अपने ग्रुप की दूसरी टीमों के साथ ६ मैच खेलती है, जिस के पश्चात दोनों समूहों की शीर्ष चार टीमों का चयन दूसरे राउंड के लिए हो जाता है। दूसरे राउंड में, ये चार टीमें अपने समूह में तीन मैच खेलती हैं, जिससे हर समूह में शीर्ष दो टीमों को फाइनल राउंड्स के लिए चुना जाता है। विजेता के निर्धारण के लिए फाइनल राउंड में चार मैच होते हैं, जिनमें दो सेमी-फाइनल एक 'थर्ड-प्लेस मैच' और अंत में फाइनल खेला जाता है।
क्षेत्रकलन

गणित में क्षेत्रकलन (quadrature) का अर्थ है, 'क्षेत्रफल की गणना करना'। ऐतिहासिक दृष्टि से क्षेत्रकलन की समस्याओं ने कैलकुलस के विकास में सहायता की।
कक्कड़

कक्कड़ या ककड़ भारत एवं पाकिस्तान में पायी जाने वाली एक पंजाबी गोत्र है। इस गोत्र के लोग जाट व अन्य जातियों में भी होते हैं।